रामपुर । कांग्रेस पार्टी की पूर्व राष्ट्रीय अध्यक्ष सोनिया गांधी की खासमखास रहीं रामपुर की पूर्व सांसद बेगम नूरबानो सोमवार को भारत बंद के समर्थन में अपने जिले की सरजमीं पर कांग्रेसियों के साथ नजर नहीं आईं। महज़ 4 दर्जन कांग्रेसी ही सड़कों पर भारत बंद का समर्थन करते नज़र आये। आजादी के बाद से ही नूरमहल वो जगह थी, जहां से उत्तर प्रदेश के राजनेता ही नहीं बल्कि देश के जाने-माने नेता भी यहां से देशव्यापी आंदोलन शुरू करते थे। लेकिन आज स्थिति एक दम उलट है। बीते 18 वर्षों में जितने भी देशव्यापी आंदोलन हुए उनमें कांग्रेस की पूर्व सांसद रहीं बेगम नूरबानो न के बराबर ही नज़र आईं।